L 188/34
EL
Επίσημη Εφημερίδα της Ευρωπαϊκής Ένωσης
27.7.2023
3) Αλατούχο έλος Cwm Ivy — όπως σημειώνεται με σκούρο μπλε χρώμα στον χάρτη Β και στον χάρτη Γ κατωτέρω.
Συντεταγμένες
OS X (Ανατολικό γεωγραφικό μήκος) 244220 OS Y (Βόρειο γεωγραφικό πλάτος) 194094 Πλησιέστερος ταχυδρομικός κωδικός SA3 1DL Lat (WGS84) N51:37:27 (51,624043) Long (WGS84) W4:15:07 (-4,251832) Lat,Long 51,624043,-4,251832 Nat Grid SS442940 / SS4422094094
Χάρτης Γ Αλατούχο έλος Cwm Ivy
5.
Δεσμός με τη γεωγραφική περιοχή Το «Gower Salt Marsh Lamb» έχει τη φήμη αρνιού ποιότητας, που έχει γεννηθεί, εκτραφεί και σφαγεί στη χερσόνησο Gower της Νότιας Ουαλίας.
Πρόκειται για ένα φυσικό εποχιακό προϊόν που διατίθεται από τον Ιούνιο έως τα τέλη Δεκεμβρίου.
Το αρνίσιο κρέας παράγεται με ένα παραδοσιακό σύστημα εκμετάλλευσης εκτατικού τύπου, στο πλαίσιο του οποίου τα χαρακτηριστικά και οι ιδιότητες του τελικού προϊόντος επηρεάζονται από τους ακόλουθους δύο βασικούς παράγοντες: — τη φυσική διατροφή των αρνιών, η οποία συνίσταται στη βόσκηση της μοναδικής βλάστησης των αλατούχων ελών που βρίσκονται στην βόρεια ακτογραμμή της χερσονήσου Gower· — τις γνώσεις και τις δεξιότητες των παραγωγών, που έχουν αναπτυχθεί και παραμένουν σχετικά αμετάβλητες από γενιά σε γενιά.
Οι παράγοντες αυτοί δημιουργούν ισχυρό δεσμό μεταξύ της γεωγραφικής περιοχής και του τελικού προϊόντος και συμβάλλουν στη μοναδικότητα της γεύσης και των χαρακτηριστικών του προϊόντος.